དེ་ལ་ད་ལོ་ནས་བཟུང་དྲ་བའི་སྔ་མའི་ལམ་རྙིང་སྟེ་ཕྱི་ཕྱོགས་ལ་དྲིལ་སྒྲོག་འབའ་ཞིག་དང་ཆབ་སྲིད་ཀྱི་འཐབ་ར་བྱེད་པའི་བརྟུལ་ཞུགས་ཡོངས་སུ་དོར་ཏེ།སྨྱན་བྱདམཚན་ཉིད་པར་བསྒྱུར་བར་འབད་ཀྱིན་ཡོད་ཅིང་།བྱེ་བྲག་ཏུ་བོད་ཁུལ་གྱི་སྤྱི་ཚོགས་དངོས་དང་གནད་དོན་དངོས་ལ་གདོང་གཏོད་པ་དང་།དམངས་ཀྱི་འཚོ་བ་དངོས་དང་རྙོག་དྲ་དངོས་ལ་ཉེ་བར་བཅར་བ།ཀློག་མཁན་ལྟེ་བར་འཛིན་པ།རང་མགོ་རང་གིས་མི་གཡོགས་པ།སྤྱི་ཚོགས་ཀྱི་འགན་ཕྲག་ཏུ་འཁུར་བ།བོད་ཁུལ་གྱི་ས་གནས་སྲིད་གཞུང་སོགས་དོན་ཆེ་མ་ཆུང་གསུམ་ལ་ལྟ་རྟོག་གི་ནུས་པ་དངསྨྱན་བྱདདེ་ཀུན་ལ་བརྡ་སྤྲོད་པའི་ནུས་པ་གང་ལེགས་ཐོན་ཆེད།གསར་འགྱུར་གྱི་བདེན་པ་སྙིང་ལ་བཅངས་ཤིང་ཁ་ལྕེའི་གློག་འཁྱུག་པ།དཔྱད་པ་ཞིབ་ལ་ཁུངས་བཙན་པ།སྐད་ཆ་གནད་དུ་ཁེལ་ཞིང་ཚིག་ལ་ཉག་ཉོག་མེད་པ།སྨྱན་བྱད་ལས་རིགས་འདིར་ལྷག་བསམ་རྣམ་པར་དག་པའི་བོད་ཁུལ་གྱི་གཞི་རིམ་གྱི་གསར་འགོད་པ་དང་དྲ་གྲོགས་ལྷན་རྒྱས་མཉམ་ཞུགས་གནང་ཐུབ་པའི་རེ་བ་བཅངས་ཡོད།